ฮั่งเส็งปิดพุ่ง 257.03 จุด รับข่าวมาตรการจีน
ฮั่งเส็งปิดพุ่ง 257.03 จุด รับข่าวมาตรการจีน
26 พ.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวขึ้นในวันนี้ โดยดัชนีฮั่งเส็งเพิ่มขึ้น 257.03 จุด หรือ 0.92% ปิดวันนี้ที่ 28,249.86 จุดจากแรงซื้อระลอกใหม่ จากข่าวที่ว่าทางการจีนจะอนุญาตให้ผู้จัดการสินทรัพย์ของจีนและฮ่องกงสามารถขายกองทุนแก่นักลงทุนรายย่อยระหว่างกันได้ในเร็วๆนี้
ทั้งนี้ ตลาดขานรับกระแสคาดการณ์ที่ว่ามาตรการดังกล่าวจะช่วยเพิ่มสภาพคล่องในจีน ขณะเดียวกันตลาดยังได้รับแรงหนุนจากข่าวที่ว่ารัฐบาลจีนจะเพิ่มการใช้จ่ายด้านสาธารณูปโภคขั้นพื้นฐาน เพื่อสร้างเสถียรภาพทางเศรษฐกิจ
               